Berlingske Tidende, 1816-03-22
Ministrene sparede, trods de virksomme og kraftige Forholdsregler, de maatte gribe, hvor de vidste og kunde. J afvigte Aar betaltes 20 Millioner Gield, og 20 Millioner ufunderet Gield blev reduceret. De nærværende Planer vare jo kun en Overgang til Fredstilstanden. Jstedetfor 80 Millioner bleve kun 29 bragte i Forslag, som nødvendige, og selv disse lode sig i Tiden reducere til 20 Millioner. Ved Marinen vare store Reductioner foretagne, og hvad der var skeet ved Armeen havde Lord Palmerston udviklet. Han søgte endvidere at fremstille den foreslaaede Sum som høist billig og Troppetallet som saa ubetydeligt muligt var. Siden 1792, vedblev han, er Soldaternes og Matrosernes Underholdning dobbelt bekostelig. Dog komme Tropperne i Ostindien, som det ostindiske Compagnie maa underholde, og den i Frankrig staaende Hær, for hvis Underholdning Frankrig sørger, ikke i Betragtning. Armeen udgiør altsaa med Soldater og Officerer ikke meere end 110000 Mand, og naar man tager Hensyn til Afgangen af Døde &c. og 7000 Reserver, ikkun 82,000 Mand. Tager man i Betragtning hvormange deraf maae sendes til Vestindien og andre Colonier, saavelsom til Ostindien, der medtager saamange Mennesker, og hvor besværlig og udstrakt deres Tieneste er, saa kan man aldeles ikke kald dette Antal overflødigt eller constitutionsstridigt. I enhver reguleret Stat maa en militair Magt være paa Benene, for tilbørlig at kunne understøtte den civile. Paa Waterlodslagets Tider stode 18,000 Mand i Engelland, og deres Forøgelse til 25000 er nødvendig til Jndkomstlovens bedre Hændelse. De tolv Cavallerieregimenter vil alle faae nok at bestille. Et skal staae i det Nordlige af Landet, tre i Hovedstaden, et ligge rede til at ledsage den Kongelige Familie og de øvrige syv stationeres langs med Kysten fra Liverpool til Humber, forat forhindre Smuglen, hvortil Infanteriet ikke er synderlig skikket. Hvad Forøgelsen af 4,200 Mand i de gamle og 5,200 i de nye Colonier angaaer, haaber han, at disse, især de sidste, ville Fremtiden lade sig betydelig formindske. Naar Martinique og Gaudeloupe ere givne tilbage til Frankrig, falde 1000 Mand bort, og paa de andre Der vil man tage Jndfødte med til Tienesten. Men Canada maae nødvendig alle muelige Forsigtighedsregler bruges; thi om man end ikke for nærværende Tid har noget at frygte fra America, saa er det dog bleven en betydelig Militairmagt, og det vilde være høist uforsvarligt, om man af indskrænkede politiske Hensigter vilde lade det i politiske og commerciel Henseende saa vigtige Canada være blottet. Og selv der vil formodentlig en Formindskelse kunne finde Sted, naar engang Militsen er bleven organiseret. Ved Formindskelsen af Tropperne for Vestindien maa man ikke glemme, hvorledes dette, især St. Domingo, har forandret sig siden Aaret 1792. Disse og andre Grunde forebragte han ogsaa med Hensyn til Ceylon, Mauritius, det gode Haabs Forbierg og de vigtige ioniske Øer, og spurgde, om det ikke var bedre at bevare alle disse kostbare Besiddelser, hvoraf Landets Styrke og Velfærd saameget afhænger, end ved en indskrænket og misforstaaer Oeconomie, at sætte dem paa Spil eller giøre dem mindre vigtige for Engelland. Lord Castlerraab forsvarede derpaa endnu engang det System, som Ministrene have fulgt ved de sidste Tractater, sammenlignede Engellands nærværende Tilstand med den, hvori det befandt sig ved Enden af den americanske Krig, anpriste dens Fortrin, og tilføiede, at det var ganske falsk og ugrundet, at blot Ministrene modsatte sig Formindskelsen af Byrden, der trykkede Folket. Dengang søgte man at hæve nye Skatter, nu stræber man at nedsætte dem til det Halve, hvilket Nationen kunde ansee for en Gave. Endnu bemærkede han, at Underholdningen af 20,000 Mand Infanterie kun koster en Million, og at den Skade, som kunde tilflyde Landet af en for stor Formindskelse af Militairetaten, aldeles ikke vilde staae i Forhold til den Besparelse, man kunde giøre ved en Reduction. De Byrder, der endnu hvile paa Landet, sagde han til Slutning, kan kun lykkelig bæres og overvindes ved modig Standhaftighed; desaarsag maa ogsaa Eiendomsskatten, modificeret og mindre umiddelbart hvilende paa Forpagterne, endnu vedvare i det mindste i to Aar, for ganske at befrie Engelland fra de Byrder, Krigen har foranlediget, og de Herrer af Oppositionen maae ikke betragte dette Spørgsmaal fra en saa indskrænket occonomisk Synspunkt, men med den Aand, der herskede under sidste Krig, og bevirkede, at den saasnart blev endt paa en hæderlig Maade.